**SENIORIAPTEEKKARIT RY JÄSENKIRJE 4/2021**

**Hyvät Seniorikollegat**

Senioriapteekkarit ry:n hallitus on rohkeasti päättänyt uskoa tulevaan ja päätynyt jo suunnittelemaan yhdistyksen tapaamisia lähes normaalilla tavalla. Syyskokous on perinteisesti pidetty **Suomen Apteekkariliiton** tiloissa ja niin on nytkin tarkoitus pitää; viimeistä kertaa ennen Apteekkariliiton muuttoa keväällä 2022 Vallilaan.

**SYYSKOKOUS**

**Helsingissä torstaina 25.11.2021 klo 11.00 Suomen Apteekkariliitossa**

 **Pieni Roobertinkatu 12, 3.kerros, juhlasali Forum Sallicum**

**klo 9.30** Ilmoittautuminen ja aamukahvi

**klo 11.00** **Yhdistyksen virallinen syyskokous** --- Esillä sääntömääräiset syyskokousasiat

Cocktail-tilaisuuden tyyppinen iltajuhla orkestereineen pidetään samassa **Forum Sallicum** salissa, jolloin yhdistyksen jäsenillä on mahdollisuus jättää kauan ja hyvin palvelleille tiloille ”hellät jäähyväiset”.

Tarkempi ohjelma ilmoittautumisohjeineen lähetetään myöhemmin.

**Muita ajankohtaisia asioita**

Etukäteistietona ilmoitetaan, että v. 2020 peruuntunut **yhdistyksen 25v**. juhla pidetään ns. Merkkivuosijuhlana v. **2022 kevätkokouksen** yhteydessä. Ajankohdaksi kannattaa laittaa kalenteriin **23.-25.3.2022**, paikka on vielä avoin.

Myös **matkojen** järjestämistä on tarkoitus jatkaa v. 2022, viimeistään syksystä alkaen.

Muistathan, että yhdistyksen tilaisuuksiin on oikeutettu osallistumaan vain jäsenmaksun maksaneet jäsenet. Osa maksuvelvollisista ei ole suorittanut tämän vuoden jäsenmaksua. Jäsenmaksuasioissa ota yhteys jäsensihteeri Ritva Ortamalaan (ritva.ortamala@apteekit.net) taikka varainhoitaja Leena Seppälään (leena.seppala@apteekit.net).

**Lounastapaamise**t ovat olleet oleellinen osa senioriapteekkareiden arkea ainakin ennen koronaa. Ehkä tapaamiset voisi taas aktivoida käyntiin. Lähettäkää tietoa järjestäjistä tms. allekirjoittaneelle.

Hallituksen pitkäaikainen sihteeri Anja Järvinen on erovuorossa, ja siksi hallitus päätyi jo nyt valitsemaan keskuudestaan uudeksi sihteeriksi Silja Kyllösen. Anja Järvinen toimii vielä taustajoukoissa tämän hallituskauden loppuun saakka. Samalla Silja Kyllönen toimii varapuheenjohtajana ja nettivastaavana sihteeri työn ohessa tämän hallituskauden loppuun.

**Senioriapteekkarit ry:n hallitus**

**psta Silja Kyllönen**

**sihteeri** **(040-512 8429 silja.kyllonen@salnet.fi)**